4.2.2022.
HR
Službeni list Europske unije
C 61/31
12.
ističe pouke izvučene iz pandemije COVID-a 19 i važnost održavanja visoke razine zaštite potrošača u kriznim vremenima; u tom smislu preporučuje da se provedu potrebna regulatorna preispitivanja kako bi se utvrdile posljedice izvanrednih okolnosti navedenih u potrošačkim ugovorima prije nego što do njih dođe (klauzula rebus sic stantibus).
Time bi se uzela u obzir načela očekivanja i predviđanja i ojačala zaštita potrošača; 13. potiče Komisiju da analizira dugoročni učinak krize uzrokovane pandemijom COVID-a 19 na obrasce potrošnje Europljana i da na temelju te analize razvija buduće europske strateške inicijative u tom području; 14. u tom kontekstu podržava inicijative za potporu lokalnim poduzećima, uključujući male proizvođače, i promicanje lokalnog obrtništva; 15. također naglašava da bi jasnijim i sveobuhvatnijim informacijama pravo o zaštiti potrošača moglo potaknuti jačanje kratkih opskrbnih lanaca za poljoprivrednu i prehrambenu proizvodnju i tako smanjiti emisije stakleničkih plinova povezane s prijevozom.
U tom kontekstu podsjeća na važnost uključivanja lokalnih i regionalnih vlasti u politike zaštite potrošača; 16. također naglašava da treba podupirati politike namijenjene premošćivanju digitalnog jaza, kako u pogledu opreme i teritorijalne pokrivenosti tako i u pogledu potrebnih vještina; Zelena tranzicija 17.
podsjeća da je održiva potrošnja ključna za postizanje ciljeva zelenog plana;
18. naglašava da potrošači u Europskoj uniji imaju ključnu ulogu u zelenoj tranziciji i da stoga moraju biti informirani i u mogućnosti donositi utemeljene odluke koje se zasnivaju na usporedivim, transparentnim i jasnim informacijama, u skladu s Komisijinom metodologijom za mjerenje ekološkog otiska i to posebice informacijama o trajnosti i mogućnosti popravka proizvoda, kao i njihovom društvenom i ekološkom otisku; te se informacije moraju temeljiti na kvalitetnim podacima i istraživanjima o potrošnji, a u postupak njihovog širenja preporučuje se uključiti lokalne i regionalne vlasti; 19. naglašava da je od ključne važnosti potrošačima omogućiti da odluke donose na temelju dugotrajnosti proizvoda, a proizvođače istodobno poticati na to da svojim proizvodima produlje životni vijek i ističe da je potrebno europsko zakonodavstvo kojim se sankcionira planirano zastarijevanje, a nagrađuje dugovječnost industrijskih i tehnoloških proizvoda; 20. ističe da prijelaz na zeleno gospodarstvo može uspjeti samo ako potražnja za održivim proizvodima i uslugama nije ograničena na određene skupine potrošača i u tom pogledu naglašava da se radi ostvarenja ciljeva pristup održivim proizvodima i uslugama treba zajamčiti svim potrošačima, bez obzira na njihovu financijsku situaciju; 21. preporučuje razvijanje cjelovitog pristupa informiranju potrošača, po mogućnosti razvijanjem oznaka, pri čemu bi se u obzir uzimali aspekti poput dugotrajnosti, zdravlja, poštovanja okoliša i podrijetla proizvoda, s posebnim naglaskom na tome potječe li proizvod iz EU-a ili treće zemlje, i pravedne trgovine.
Također naglašava vrijednost sve većeg uključivanja socijalnih i okolišnih aspekata u javnu nabavu nizom mjera, među ostalim definiranjem minimalnih ekoloških kriterija u sektorskom zakonodavstvu, kako je predviđeno u novom akcijskom planu za kružno gospodarstvo; 22. naglašava da je važno da se u normama za proizvode vodi računa o održivosti i kružnosti te u tom pogledu naglašava da europske institucije nadležne za normizaciju imaju važnu ulogu u tom području, pogotovo zato što razvijaju standarde kojima se definira što je to „zeleni” ili „održivi” proizvod; 23.
naglašava važnost poboljšanja i jamčenja interoperabilnosti uređaja;
24. preporučuje da se razmotri i primjerenost produljenja zakonskog jamstvenog roka za robu široke potrošnje i bolje informiranje potrošača o očekivanom vijeku trajanja proizvoda; 25. preporučuje da se procijeni je li poželjno uspostaviti sustav u kojem tvrdnje o ekološkoj prihvatljivosti i ekološke oznake podliježu prethodnom odobrenju, po uzoru na model koji se primjenjuje u zdravstvu;